CELEX: 62009CA0352
Language: sk
Date: 2011-03-29 00:00:00
Title: Vec C-352/09 P: Rozsudok Súdneho dvora (veľká komora) z  29. marca 2011 — ThyssenKrupp Nirosta GmbH, predtým ThyssenKrupp Stainless AG/Európska komisia [Odvolanie — Hospodárska súťaž — Kartely — Trh Spoločenstva s plochými výrobkami z nehrdzavejúcej ocele — Rozhodnutie, ktorým sa konštatuje porušenie článku 65 UO po skončení platnosti Zmluvy ESUO na základe nariadenia (ES) č. 1/2003 — Právomoc Komisie — Zásady nulla poena sine lege a právnej sily rozhodnutej veci — Právo na obhajobu — Pripísateľnosť protiprávneho správania — Prevod zodpovednosti na základe vyhlásenia — Premlčanie — Spolupráca počas správneho konania]

21.5.2011   
            
            
               SK
            
            
               Úradný vestník Európskej únie
            
            
               C 152/4
            
         Rozsudok Súdneho dvora (veľká komora) z 29. marca 2011 — ThyssenKrupp Nirosta GmbH, predtým ThyssenKrupp Stainless AG/Európska komisia
   (Vec C-352/09 P) (1)
   
   (Odvolanie - Hospodárska súťaž - Kartely - Trh Spoločenstva s plochými výrobkami z nehrdzavejúcej ocele - Rozhodnutie, ktorým sa konštatuje porušenie článku 65 UO po skončení platnosti Zmluvy ESUO na základe nariadenia (ES) č. 1/2003 - Právomoc Komisie - Zásady nulla poena sine lege a právnej sily rozhodnutej veci - Právo na obhajobu - Pripísateľnosť protiprávneho správania - Prevod zodpovednosti na základe vyhlásenia - Premlčanie - Spolupráca počas správneho konania)
   2011/C 152/06
   Jazyk konania: nemčina
   
      Účastníci konania
   
   
      Odvolateľ: ThyssenKrupp Nirosta GmbH, predtým ThyssenKrupp Stainless AG (v zastúpení: M. Klusmann, Rechtsanwalt, a S. Thomas, Universitätsprofessor)
   
      Ďalší účastník konania: Európska komisia (v zastúpení: F. Castillo de la Torre a R. Sauer, splnomocnení zástupcovia)
   
      Predmet veci
   
   Odvolanie podané proti rozsudku Súdu prvého stupňa (piata komora) z 1. júla 2009, ThyssenKrupp Stainless/Komisia (T-24/07), ktorým Súd prvého stupňa zamietol žalobu, ktorej predmetom bol návrh na zrušenie rozhodnutia Komisie z 20. decembra 2006 týkajúceho sa konania podľa článku 65 UO, a subsidiárne, návrh na zníženie pokuty uloženej odvolateľovi uvedeným rozhodnutím — Kartel na trhu plochých výrobkov z nehrdzavejúcej ocele — Rozhodnutie konštatujúce porušenie článku 65 UO po skončení platnosti Zmluvy ESUO na základe nariadenia Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, s. 1; Mim. vyd. 08/002, s. 205) — Porušenie zásad zákonnosti trestov a právnej sily rozhodnutej veci, ako aj článku 5, článku 7 ods. 1 a článku 83 ES — Porušenie pravidiel platných v oblasti premlčania stíhania
   
      Výrok rozsudku
   
   
               1.
            
            
               Odvolanie sa zamieta.
            
         
               2.
            
            
               ThyssenKrupp Nirosta GmbH je povinný nahradiť trovy konania.
            
         
      (1)  Ú. v. EÚ C 282, 21.11.2009.